OpenLLM-France/wikimedia huggingface dataset:
# Diario Rombe

Diario Rombe és un diari digital de Guinea Equatorial establert el 2012 per Mocache Massoko. Amb seu a Espanya, se'l considera un dels mitjans de comunicació més fiables de l'oposició al govern de Teodoro Obiang.
Juntament amb Facebook, Twitter, i el mitjà opositor Radio Macuto, Diario Rombe va ser bloquejat al país durant les protestes estudiantils a Guinea Equatorial del 2015. També és un dels mitjans de comunicació que va participar en la publicació dels Pandora Papers en 2021.

## Referències

* ↑ «Equatorial Guinea: Journalist Delfin Mocache Massoko facing threats over corruption investigation». Index on Censorship, 05-03-2021. [Consulta: 19 gener 2022].
* ↑ «Interview with key witness in Obiang case: Delfin Mocache Massoko -…» (en anglès). Transparency.org. [Consulta: 19 gener 2022].
* ↑ «Delfin Mocache: 'Els "lobbies" espanyols són els principals col·laboradors d'Obiang'». Vilaweb, 04-01-2017. [Consulta: 19 gener 2022].
* ↑ «El principio del fin de Teodoro Obiang». ABC, 25-08-2017. [Consulta: 19 gener 2022].
* ↑ Scafidi, Oscar. Equatorial Guinea (en anglès). Bradt Travel Guides, 2015-11-20, p. 100, 228. ISBN 978-1-84162-925-4.
* ↑ Erbschloe, Michael. Social Media Warfare: Equal Weapons for All (en anglès). CRC Press, 2017-05-08. ISBN 978-1-351-86696-5.
* ↑ «El empresario que intentó vender la Sputnik V a Ayuso ejerció de administrador offshore de una de las familias más ricas de Guinea Ecuatorial» (en castellà). www.lasexta.com, 03-10-2021. [Consulta: 19 gener 2022].
* ↑ Shiel. «About the Pandora Papers» (en anglès). ICIJ, 04-10-2021. [Consulta: 4 octubre 2021].
# Bandera de Mont-ras

La bandera oficial de Mont-ras té la següent descripció:
    Bandera apaïsada, de proporcions dos d'alt per tres de llarg, groga, amb un món vermell cintrat i creuat de blanc, d'alçada 5/7 de la del drap, centrat sobre la divisòria dels primer i segon terç verticals.
Va ser aprovada el 19 de juliol de 2000 i publicada en el DOGC el 9 d'agost del mateix any amb el número 3201.

## Vegeu també

* Escuts i banderes del Baix Empordà

## Referències

* ↑ «RESOLUCIÓ de 19 de juliol de 2000, per la qual es dóna conformitat a l'adopció de la bandera del municipi de Mont-ras» (pdf). DOGC num. 3201, 09-08-2000. [Consulta: 21 juny 2009].
# Solitari d'orelles blanques

El solitari d'orelles blanques (Entomodestes leucotis) és un ocell de la família dels túrdids (Turdidae).

## Hàbitat i distribució

Habita la selva pluvial dels Andes al nord i est del Perú i oest de Bolívia.

## Referències

* ↑ «Solitari d'orelles blanques». Cercaterm. TERMCAT, Centre de Terminologia. Rev. 20/01/2022(català)
# Comunió anglicana

La Comunió anglicana és una afiliació mundial d'Esglésies anglicanes en plena comunió amb l'Església d'Anglaterra i específicament amb el seu primat, l'arquebisbe de Canterbury. Amb 98 milions de membres, la Comunió anglicana és la tercera comunió cristiana més gran del món, rere l'Església catòlica i l'Església Ortodoxa. La condició d'estar en plena comunió significa que tots els ritus efectuats en una església són reconeguts per l'altra.

## Enllaços externs

* Lloc web Oficial de la Comunió anglicana (anglès)
* Lloc web No Oficial de la Comunió anglicana (castellà)
# Cardiff Blues

Cardiff Blues és un equip professional de rugbi a 15 gal·lès, amb base a Cardiff, Vale of Glamorgan, East Glamorgan i Breconshire, que participa en la Magners League. El club disputa els seus partits a la ciutat de Cardiff, a l'estadi Cardiff City Stadium, i en ocasions especials al Millennium Stadium.

## Jugadors emblemàtics

* Gethin Jenkins
* Tom Shanklin
* Martyn Williams
* Leigh Halfpenny
* Andy Powell
* Jamie Roberts

## Enllaços externs

* Lloc oficial Arxivat 2019-03-31 a Wayback Machine. (anglès)
# Partit de la Democràcia Participativa

El Katılımcı Demokrasi Partisi, KADEP (en català, Partit de la Democràcia Participativa), és un partit polític nacionalista kurd de Turquia.
Va ser fundat el 2006 per Şerafettin Elçi i va ser representat amb un diputat a la Gran Assemblea Nacional de Turquia entre el 2011 i 2012, el mateix Şerafettin Elçi.
El KADEP s'oposa a la consideració de Turquia com a estat unitari i demana l'establiment d'una Turquia federal, en la qual hi hauria d'haver una regió autònoma del Kurdistan turca. També demana l'autodeterminació dels kurds, però considera que això es pot fer dins de les fronteres de Turquia, mitjançant un model federal de l'estat.

## Referències

* ↑ (en turc) Rûdaw, 13-08-2021 [Consulta: 14 novembre 2021]. «Bu partinin kapatılmasının ardından 2006 yılında yine Şerafettin Elçi tarafından kurulan Katılımcı Demokrasi Partisi’ne (KADEP) üye olarak siyasi çalışmalarına devam etti. // (català) Després de la dissolució d'aquest partit [(DKP)], va continuar les seves activitats polítiques com a membre del Partit de la Democràcia Participativa, fundat per Şerafettin Elçi en 2006.»
* ↑ Web de la Gran Assemblea (turc)
* ↑ Çiçek, Cuma. The Kurds of Turkey: National, Religious and Economic Identities (en anglès). Bloomsbury Publishing, 2016, p. 52. ISBN 9781786731098 [Consulta: 14 novembre 2021]. «Ş. Elçi, the founder and president of the party, states that KADEP is the successor of the Kurdish Democratic Platform and the Democratic Mass Party, which were established in 1994 and 1997 respectively to advocate Kurdish national rights in Turkey by establishing a federative system recognizing Kurds as a distinctive nation.»

## Enllaços externs

* Web oficial del partit Arxivat 2011-12-31 a Wayback Machine. (turc)
# Grua del Canadà

La grua del Canadà (Antigone canadensis) és una espècie d'ocell de la família dels grúids (Gruidae) que habita aiguamolls, praderies, estanys i rius d'Amèrica del Nord i extrem nord-oriental de Sibèria, des d'Alaska i el sud de les illes Devon i Baffin, cap al sud, per Canadà i els Estats Units, fins al nord de Mèxic i Cuba i l'illa de la Juventud.

## Referències

* ↑ Grua del Canadà a CERCATERM Rev. 14/02/2012
# Diekbek

El Diekbek (en baix alemany Diekbeek) és un afluent del riu Alster a Alemanya. Neix a la confluència del Tangstedter Graben i del Wittmoorgraben al barri de Duvenstedt al districte de Wandsbek a Hamburg Desemboca al 'Alster a l'est del mateix nucli.

## Afluents principals

* Wittmoorgraben
* Tangstedter Graben
* Mesterbrooksgraben
* El riu a prop del desembocadament amb l'Alster
* El Diekbek al centre de Duvenstedt
* Confluència del Wittmoorgraben i del Diekbek a Duvenstedt
* Tangstedter Graben a Tangstedt

## Referències

* ↑ Flussgebietsgemeinschaft Elbe (FGG Elbe), Arbeitsgemeinschaft für die Reinhaltung der Elbe, Fließgewässer im Elbeeinzugsgebiet Arxivat 2012-01-31 a Wayback Machine.<
* ↑ Josef Nyáry, Diekbek - anonym in freier Natur (El Diekbek, anònimament a la natura), in Hamburger Abendblatt, 10 d'octubre 2006
# Bandera de Mont-roig del Camp

La bandera oficial de Mont-roig del Camp (Baix Camp) té la següent descripció
    Bandera apaïsada, de proporcions dos d'alt per tres de llarg, groga, amb el mont floronat vermell, d'altura 5/6 de la del drap i amplada 1/3 de la llargària del mateix drap, centrat sobre la divisòria del primer i segon terços verticals.
Va ser aprovada en el Ple de l'ajuntament del 27 de desembre de 2001, i publicat en el DOGC el 4 d'abril de 2002 amb el número 3608.

## Vegeu també

* Escuts i banderes del Baix Camp

## Referències

* ↑ «RESOLUCIÓ GRI/675/2002, de 19 de març, per la qual es dóna conformitat a l'adopció de la bandera del municipi de Mont-roig del Camp.». DOGC, 04-04-2002. Arxivat de l'original el 2005-03-13. [Consulta: 22 novembre 2008].
# Solis Planum

Solis Planum és un planum de Mart que té un diàmetre de 1811,23 km. La seva latitud central és de 26,4 S i la seva longitud central és de 270,33 E. Solis Planum va rebre el nom d'un clàssic nom de característica albedo i el seu nom es va aprovar el 1973.

## Referències

* ↑ "Solis Planum". Gazetteer of Planetary Nomenclature. USGS Astrogeology Research Program. (anglès)
* ↑ http://planetarynames.wr.usgs.gov/SearchResults?target=MARS&featureType=Planum,%20plana
# Fleix

«Fleix» té aquests significats:
* Fleix (metall), cinta utilitzada per precintar embalatges pesants
* Le Fleix, municipi francès al departament de la Dordonya (regió d'Aquitània)
* Fleix (Dordonya), municipi francès al departament de la Dordonya (regió d'Aquitània)
* Fleix (Marina Alta), entitat de població del municipi de la Vall de Laguar
* Fleix (Viena), municipi francès al departament de la Viena
* Comtat de Fleix
* Fleix o freixe, plantes que conformen el gènere Fraxinus de la família de les oleàcies
* Francesc Fleix i Solans, arquebisbe de Tarragona al segle xix.
# Nehydriris

Nehydriris és un gènere monotípic d'arnes de la família Crambidae descrit per Eugene G. Munroe el 1974. Conté només una espècie, Nehydriris excellens, descrita pel mateix autor el mateix any, que es troba a Rio de Janeiro (Brasil).

## Referències

* ↑ «GlobIZ search». Global Information System on Pyraloidea. [Consulta: 3 març 2019].
* ↑ Pitkin, Brian; Jenkins, Paul. «Nehydriris Munroe, 1974» (en anglès). Butterflies and Moths of the World. Londres: Natural History Museum, 05-11-2004.
# Pau Puigserver Barceló

Fra Pau Puigserver Barceló (1880, Llucmajor, Mallorca - 1934, Waco, Texas, EUA) fou un franciscà mallorquí. Fra Puigserver professà com a franciscà del Tercer Orde Regular de Sant Francesc i s'ordenà prevere el 1905. Entre 1909 i 1914 fou director de la revista El Heraldo de Cristo, que havia fundat el 1909 al Convent de Sant Francesc de Palma, tres anys després de la creació de la comunitat a Palma. Els anys 1924 i 1925 va promoure la construcció de la seu de les Obreres de Sant Josep d'Artà. El 1926 fou destinat als Estats Units, a la ciutat de Waco, on els franciscans havien fundat una missió el 1924. El 1931 promogué la construcció del temple parroquial de Sant Francesc, rèplica de la missió de San José a la ciutat de San Antonio (Texas), el qual fou decorat amb pintures de Pere Barceló. Fou comissari dels Estats Units de la província espanyola del Tercer Orde regular els anys 1928, 1931 i 1934. A Waco fundà i dirigí la publicació El Eco Parroquial. És autor de la melodia de la Cançó dels artaners a Sant Antoni de Pàdua.

## Referències

* 1 2 3 Dolç i Dolç, Miquel (coord.). Gran Enciclopèdia de Mallorca. Volum 14. Palma: Promomallorca, p. 82. ISBN 84-8661702-2.
* 1 2 Fullana, P «Impremtes i publicacions periòdiques, instruments educatius del moviment franciscà a Mallorca durant la Segona República». Educació i Història: Revista d'Història de l'Educació. Societat d'Història de l'Educació dels Països de Llengua Catalana, 12, juliol-desembre, 2008, pàg. 127-140.
# Guertsevka

Guertsevka - Герцевка (rus) - és un poble de l'óblast de Bélgorod, a Rússia. El 2010 tenia 86 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].
# Can Buscastells

Can Buscastells és una masia al sud del terme de Maçanet de la Selva inclosa a l'Inventari del Patrimoni Arquitectònic de Catalunya. La casa original està datada de mitjans segle xiii. El mas Buscastells depèn de Maçanet des de 1854, quan una ordre reial (Isabel II d'Espanya) va permetre el pas de Fogars a Maçanet. Dins la propietat cal destacar l'existència d'un pou de gel, d'abastiment familiar i d'exportació, i d'un forn de rajols.
Mas format bàsicament per dos edificis adossats de dos i tres pisos respectivament i de coberta de dos vessants a façana. El cos de l'esquerra és el més antic i té una porta d'accés amb arcada de mig punt adovellada i finestres amb muntants, ampits i llindes de pedra. El cos de la dreta té la planta quadrada i tres àmplies obertures rectangulars a les tres plantes, balconades amb ferro forjat al primer i segon pis. A la part de darrere d'aquest sector hi ha una capella, construïda sobretot amb rajol i amb accés interior i exterior, dedicada a Isidre el Llaurador, a Sant Josep de la Muntanya i a la Verge Maria. D'aquesta capella cal destacar el campanar de cadireta, l'obertura ocular i l'interessant retaule de tres fornícules de mig punt entre columnes i falses arquitectures classicistes.
A més dels habitatges esmentats, també hi ha una altra casa, construccions per a magatzems i garatges, una piscina, bancals i un paller de dos pisos amb columna de rajol i bigues de fusta.

## Referències

* 1 2 3 «Mas Buscastells». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2017].
# Diehlstadt

Diehlstadt és una població dels Estats Units a l'estat de Missouri. Segons el cens del 2000 tenia 163 habitants.

## Demografia

Segons el cens del 2000, Diehlstadt tenia 163 habitants, 61 habitatges, i 48 famílies. La densitat de població era de 786,7 habitants per km².
Dels 61 habitatges en un 37,7% hi vivien nens de menys de 18 anys, en un 62,3% hi vivien parelles casades, en un 9,8% dones solteres, i en un 21,3% no eren unitats familiars. En el 19,7% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 2,98.
Per edats la població es repartia de la següent manera: un 28,8% tenia menys de 18 anys, un 8,6% entre 18 i 24, un 30,1% entre 25 i 44, un 22,1% de 45 a 60 i un 10,4% 65 anys o més.
L'edat mediana era de 36 anys. Per cada 100 dones de 18 o més anys hi havia 93,3 homes.
La renda mediana per habitatge era de 24.375 $ i la renda mediana per família de 26.667 $. Els homes tenien una renda mediana de 26.250 $ mentre que les dones 17.917 $. La renda per capita de la població era de 15.164 $. Entorn del 8,3% de les famílies i el 13,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Diehlstadt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Diehlstadt». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Sophie Thonon

Sophie Thonon (n. en Boulogne-sur-Mer) és una jurista i activista pels drets humans francesa. Va exercir com a advocada de familiars de desapareguts per la dictadura 1976-1983 que va patir Argentina. Actualment és presidenta de l'associació France Amérique-Latine i ho va ser també de l'Associació d'Advocats Droit-Solidarité. Així mateix, és membre del Grup Pro Diàleg Argentina-Regne Unit.
Com a representant dels parents d'Alice Domon i Léonie Duquet va assolir condemnar el genocida Alfredo Astiz a cadena perpètua el 1990 a França, però no es va poder complir perquè Astiz no va ser extradit pel govern argentí de llavors. També en absència, va assolir el 2010 la condemna a 25 anys de presó a José Octavio Riveiro, segrestador a Buenos Aires del xilè Jean Yves Claudet Fernandez.
Thonon i l'advocat William Bourdon van cridar com a testimoni el 2001, per la seva implicació en l'Operació Còndor, a Henry Kissinger, qui estava de vacances a París, però l'exsecretari d'Estat es va evadir.
Pel seu «compromís indestructible en la lluita pels Drets Humans» va merèixer el 2013 l'Ordre de Maig al Mèrit en grau Comendador de la República Argentina.

## Referències

* ↑ Febbro, Eduardo «Astiz, asesino de las monjas, un mojón en la relación con Francia» (en castellà). Página/12, 30-08-2005.
# Fleming

«Fleming» té aquests significats:
* Biografies:
** Alexander Fleming, investigador reconegut per haver descobert la penicil·lina.
** Arthur Fleming Andrews (Muncie, Indiana, 1876 – Long Beach, Califòrnia, 1930), ciclista.
** Ian Lancaster Fleming, escriptor britànic
** Ian Fleming (químic), químic orgànic
** Klaus Fleming (1535 - 1597), noble finlandès, administrador dels reis suecs.
** Renée Fleming (Indiana, Pennsilvània, 1959), cantant estatunidenca.
** Rhonda Fleming (1923, Hollywood), actriu de cinema californiana.
** Victor Fleming (La Cañada, Califòrnia, 1889 - Cottonwood, Arizona, 1949), director de cinema estatunidenc.
** Williamina Fleming (1857, Dundee, Escòcia - 1911, Boston, Massachusetts) astrònom americana d'origen escocès.
* Geografia: Fleming (Colorado), població dels Estats Units a l'estat de Colorado.
# Carlos Manuel Arana Osorio

Carlos Manuel Arana Osorio (Barberena, Santa Rosa, 17 de juliol de 1918 - Ciutat de Guatemala, 6 de desembre de 2003) va ser un militar i polític guatemalenc, elegit president de la República de Guatemala per al període de l'1 de juliol de 1970 a l'1 de juliol de 1974. Va ser comandant de la zona militar general Rafael Carrera en Zacapa de 1966 a 1968 i ambaixador de Guatemala a Nicaragua.
El sistemàtic ús del "terrorisme d'estat" que va començar el 1966 durant el govern de Julio César Méndez Montenegro va continuar durant el govern Arana. Es calcula que 20.000 guatemalencs van ser morts o "van desaparèixer" durant el seu govern.

## Referències

* ↑ Guatemala Human Rights Commission/USA, 1989b
# Passaport espanyol

El passaport espanyol és un document públic, individual i intransferible lliurat a títol personal que acredita la identitat i la nacionalitat espanyola del titular tant a l'interior del país com a l'estranger. Tots els documents són biomètrics i incorporen un xip amb les dades personals del ciutadà. El passaport pot ser ordinari, per a viatges qualssevol; col·lectiu, vàlid només per a un viatge; oficial, per a representants del govern espanyol, o bé diplomàtic.

## Visats

El 2018, els espanyols tenien accés sense visat o amb visat a l'arribada a 187 estats i territoris, cosa que situa el passaport espanyol a la tercera posició, juntament amb el finlandès, el francès, l'italià, el sud-coreà i el suec. A més, els titulars poden viure i treballar en qualsevol estat de la Unió Europea, on tenen llibertat de circulació.

## Referències

* ↑ «Passaport» (en espanyol). Ministerio del Interior. Arxivat de l'original el 15 d’agost 2018. [Consulta: 15 agost 2018].
* ↑ Henley & Partners «Passport Index» (en anglès). Henley & Partners Passport Index, 2018. Arxivat de l'original el 2019-01-24 [Consulta: 15 agost 2018].
# Discogobio bismargaritus

Discogobio bismargaritus és una espècie de peix cipriniforme de la família dels ciprínids.

## Morfologia

Els mascles poden assolir els 13,8 cm de longitud total.

## Distribució geogràfica

Es troba a Yunnan (Xina).

## Referències

* ↑ Lin S.-Y. 1931. Carps and carp-like fishes of Kwangtung and adjacent inlands. Carps Kwangtung. 1-167.
* ↑ BioLib (anglès)
* 1 2 FishBase (anglès)
* ↑ Chu, X.L., G.H. Cui i W. Zhou, 1993. A taxonomic review of fishes of the genus Discogobio, with description of two new species (Cypriniformes: Cyprinidae). Acta Zootaxon. Sin. 18(2):237-246.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Blas Sanchis Bonet

Blas Sanchis Bonet (Amposta, 14 d'abril de 1919 - Deltebre, 1 de setembre de 1995) va ser un dibuixant de còmics i editor català.

## Biografia

Blas Sanchis va entrar a treballar en l'Editorial Bruguera el 1957. Va crear una extensa llista de sèries pròpies com Sansón García Boniato, tiene cuerda para rato (1959), Don Ernesto y Doña Pura, un matrimonio de altura (1959), Bautista, Enriquito y Don Benito (1962), Perry Tostón (1963), Don Tacañete (1967) o Don Agapito (1968), però cap va ser un gran èxit. Un dels seus molts treballs per a Bruguera va ser dibuixar una sèrie de cromos i d'historietes de la popular Familia Telerín, obra originària dels germans Santiago y José Luis Moro.
Va ser l'encarregat de dirigir i coordinar les sèries d'altres artistes de la casa, especialment les de Manuel Vázquez i les de Francisco Ibáñez, que es produïen en l'anomenat "Estudi Sanchis" de l'editora. També va dibuixar algunes historietes dels personatges d'aquests autors, incloent Mortadel·lo i Filemó. Amb el temps l'estudi va acabar elaborant-se al marge dels creadors dels personatges. Aquest equip acabaria derivant en el Bruguera Equip, que va utilitzar aquest nom després que Ibáñez abandonés l'editorial, anys després de la marxa de Sanchis.
Sanchis va ser l'encarregat de fitxar els argentins Santiago Scalabroni i Daniel Branca, fugits de la dictadura militar argentina i que després passarien a treballar per la Disney.
El 1978 va abandonar Bruguera per a crear l'agència de dibuixos infantils Estudis Bonnet, que va fer-se un lloc en el mercat internacional, destacant una estreta relació amb el grup Egmont de Dinamarca. Sanchis va dibuixar durant més d'una dècada les sèries de Winnie-the-Pooh, la qual cosa li va suposar un reconeixement final a la seva carrera artística.

## Obra

| Any | Títol | Publicació |
| 1957 | Margarito Celemín, un vendedor muy pillín | Pulgarcito |
| 1959 | Sansón García Boniato tiene cuerda para rato | Ven y Ven |
| 1959 | Don Ernesto y Doña Pura, un matrimonio de altura | Seleccions d'Humor d'El DDT |
| 1961 | Pérez Pérez y Pérez, sociedad desanimada | El Campeón de las Historietas |
| 1962 | Bautista, Enriquito y Don Benito | Tío Vivo |
| 1963 | Aquí está Don Facundo | El Jabato Extra, El DDT |
| 1965 | La familia Telerín | Din Dan |
| 1967 | Don Agapito | Pulgarcito |
| 1967 | Don Tacañete | El DDT |
| 1967 | Teresito | El DDT |
| 1978 | Gatín | Copito |

## Referències

* ↑ «Blas Sanchis» (en anglès). Lambiek. Arxivat de l'original el 2022-01-11. [Consulta: 10 novembre 2022].
* ↑ «Blas Sanchis». Humoristan. Arxivat de l'original el 7 de juliol 2023. [Consulta: 7 juliol 2023].
* 1 2 3 «Los autores apócrifos» (en castellà). La Página no Oficial de Mortadelo y Filemón. Arxivat de l'original el 7 de juliol 2023. [Consulta: 7 juliol 2023].
* 1 2 Cuadrado, Jesús. De la historieta y su uso, 1873-2000. Madrid: Ediciones Sinsentido, 2000 (Atlas español de la cultura popular). ISBN 84-89384-23-1. Arxivat 2024-05-22 a Wayback Machine.

## Enllaços externs

* Blas Sanchis a Lambiek (anglès)